  Туспуктэм: Ижкар администрацилэн пресс-службаез Наталия Сильвестрова 1-тӥ тулыспалысен нырысьсэ Ижкарын дун тырыса машина пуктон интыос ужаны кутскизы. Со сярысь кар администрацилэн пресс-службаез ивортӥз. 230 машина пуктыны 15 интыос Красной, Красногеройской но Пушкинской урамъёсын лэсьтӥзы. Отын ик ивортрдэто гожтосъёс, сюрес пусъёс, фото- но видеокамераос пуктӥзы. Дунын машина пуктон интыос ужан нуналъёсы 8 часысен 20 часозь ужалозы. Праздник но шутэтскон нуналъёсын машинаосты дунтэк пуктыны луоз. Машина пуктон интылэн дуныз – часкын 35 манет. Нырысетӥ 15 минутэз – дунтэк. Дунэз тырыны луэ: - «Парковочное пространство города Ижевска» портал пыр; - «Госпарковки» мобильной ватсэт пыр; - Сбербанклэн банкоматъёсыз пыр; - 2730 номере СМС пыр. Дунэз тырыны нунал куспын кулэ. Тырымтэ понна штрафлэн быдалаез 2 сюрс 500 манет  Котькуд парковкаын ивортодэтэн но нимаз номерэн щит пуктэмын. Отысь телефон номеръёсъя парковка ласянь юанъёсын вазиськыны луэ. Озьы ик машина пуктон интыез канылэн уже кутон но буш интыосты эскерон понна «Парковочное пространство города Ижевска» порталын яке «Госпарковки» мобильной ватсэтын аккаунт кылдытыны луэ. Экстренной службаос, ӧлексыос, Быдӟым Атыкай ожысь ветеранъёс, трос нылпиё семьяос (семьялы одӥг машина) машиназэс дун тырытэк кельытны быгато Льготаез кутон понна машина возисьлы «Центр цифровых компетенций» ужъюртэ (Лихвинцев нимо урам, 46) вазиськоно. Кулэ ужкагазъёс сярысь татысь тодыны луоз. Тодэ вайтом, 2023-тӥ арын толшоре Ижкарын, Сарапулын но Воткаын мерлыко транспортэн ветлон дун воштӥськиз. Тегъёс: Удмуртия Ижкар Авто дунъёснотарифъёс  